ຜູ້ເປັນໂຣກເບົາຫວານ ປະເພດ 1 ຢູ່ຍືນໄດ້ ຖ້າ​ຄວບ​ຄຸມ​ນ້ຳຕານ​ ໃນ​​ເລືອດ​ຢ່າງເຂັ້ມງວດ​ (ວີດີໂອ ພາສາລາວ)
ບັນດານັກຄົ້ນຄ້ວາ ກ່າວວ່າ ການ​ຄວບ​ຄຸມ ​ລະດັບ​ນ້ຳຕານ​ ໃນ​​ເລືອດ​ຢ່າງ​ເຄັ່ງຄັດ​ ສາມາດຫລຸດຜ່ອນ ​ ໂຣກ​ແຊກ​ຊ້ອນຕ່າງໆ ​ເຊັ່ນ ​ການ​ເສຍ​ສາຍຕາ ແລະ​ໂຣກຫົວ​ໃຈ ​​ໄດ້ ຫຼາຍ​ເຖິງ 60 ຫາ 70 ​ເປີ​ເຊັນ.
ຜູ້ຄົນທີ່ເປັນໂຣກເບົາຫວານປະເພດ 1 ນັ້ນ ແມ່ນມີຄວາມເປັນ ໄປໄດ້ສູງ ທີ່ຈະເສຍຊີວິດກ່ອນກຳນົດ ແລະ ຈະເຈັບປ່ວຍຍ້ອນ ໂຣກແຊກຊ້ອນທີ່ຮ້າຍແຮງຕ່າງໆ ໃນໄລຍະຍາວ ກວ່າພົນລະ ເມືອງອື່ນໆທັງໝົດ ການສຶກສາຄົ້ນຄວ້າໃໝ່ນີ້ ກວດເບິ່ງວ່າ ການຄວບຄຸມຮັກສາລະດັບ ນ້ຳຕານໃນເລືອດຢ່າງຮັດກຸມນັ້ນ ສາມາດຊ່ອຍໃຫ້ຄວາມສ່ຽງທັງຫຼາຍ ລົດລົງຫຼືບໍ່ ຜູ້ສື່ຂ່າວວີໂອ ເອ Carol Pearson ມີລາຍລະອຽດເພີ້ມຕື່ມ ຊຶ່ງໄຊຈະເລີນສຸກ ຈະນຳມາສະເໜີທ່ານ ທ່ານ Ralph Dineen ໄດ້ຖືກວິນິດໄສວ່າ ມີໂຣກເບົາຫວານປະເພດ 1 ຫຼາຍກວ່າ 30 ປີ ກ່ອນ ຜູ້ກ່ຽວໃສ່ເຄື່ອງປ້ຳສານ insulin ແລະກວດເບິ່ງລະດັບນ້ຳຕານ ໃນເລືອດຂອງລາວ ມື້ລະ 5 ເທື່ອ ທ່ານ Dineen ເວົ້າວ່າ ທ່ານ Dineen ເຂົ້າຮ່ວມໃນການສຶກສາຄົ້ນຄວ້າ ທີ່ໃຊ້ເວລາ 7 ປີ ເມື່ອກາງຊຸມປີ 1980 ເຄິ່ງໜຶ່ງຂອງບັນດາຜູ້ສະໝັກເຂົ້າຮ່ວມ ທີ່ລວມທັງທ່ານ Dineen ໄດ້ຖືກແນະນຳ ວິທີຮັກ ສາລະດັບນ້ຳຕານໃນເລືອດ ຂອງພວກເຂົາເຈົ້າຢ່າງເຂັ້ມງວດ ສ່ວນອີກເຄິ່ງໜຶ່ງນັ້ນ ຄວບຄຸມນ້ຳຕານພວກເຂົາເຈົ້າ ຢ່າງບໍ່ເຄັ່ງຄັດປານໃດ ການສຶກສາຄົ້ນຄວ້າໃໝ່ນີ້ ສັງເກດເບິ່ງຂໍ້ມູນ ເພື່ອລົງຄວາມເຫັນວ່າ ການຄວບຄຸມນ້ຳ ຕານໃນເລືອດຢ່າງເຂັ້ມງວດນີ້ ຈະຊ່ອຍຫລຸດຜ່ອນ ພະຍາດແຊກຊ້ອນຕ່າງໆ ໃນໄລຍະ ຍາວ ເຊັ່ນ ການເສຍສາຍຕາ ໝາກໄຂ່ຫລັງລົ້ມແຫຼວ ເສັ້ນປະສາດເສຍຫາຍ ແລະ ໂຣກ ຫົວໃຈ ເຫຼົ່ານີ້ ໄດ້ຫຼືບໍ່ ດຣ David Nathan ຢູ່ທີ່ໂຮງໝໍໃຫຍ່ລັດ Massachusetts ແມ່ນຜູ້ໜຶ່ງ ທີ່ເປັນຄູ່ຂຽນ ບົດລາຍງານການສຶກສາຄົ້ນຄວ້ານີ້ ດຣ Nathan ເວົ້າວ່າ ບັນດານັກຄົ້ນຄວ້າ ຍັງສືບຕໍ່ຕິດຕາມເບິ່ງ ພວກຄົນປ່ວຍເຫຼົ່ານີ້ ໃນຈຳນວນ 99 ເປີເຊັນ ຫຼັງຈາກທີ່ການສຶກສາຄົ້ນຄວ້າ ໄດ້ສິ້ນສຸດລົງເມື່ອປີ 1993 ບັນດານັກຄົ້ນຄວ້າ ຢາກຮູ້ ຈັກວ່າ ການຄວບຄຸມນ້ຳຕານໃນເລືອດຢ່າງເຄັ່ງຄັດ ຕັ້ງແຕ່ຫົວທີນັ້ນ ຈະເປັນຜົນເຮັດໃຫ້ ມີຊີວິດຍືນຍາວອອກໄປໄດ້ ຫຼືບໍ່ ດຣ Nathan ເວົ້າວ່າ ດຣ Nathan ເວົ້າຢ້ຳວ່າ ດຣ Nathan ເວົ້າຕື່ມວ່າ ດຽວນີ້ ບັນດານັກຄົ້ນຄວ້າ ກຳລັງພະຍາຍາມ ລະບຸຕົວພັນທຸກຳ ແລະສະພາບແວດລ້ອມ ທີ່ກໍ່ໃຫ້ເກີດເປັນພະຍາດນີ້ ແລະ ເພື່ອເບິ່ງວ່າ ພວກເຂົາເຈົ້າຈະສາມາດເຮັດໃຫ້ແຊລ ຜະລິດສານ insulin ໄດ້ ຫຼືບໍ່ ການສຶກສາຄົ້ນຄວ້ານີ້ ໄດ້ພິມເຜີຍແຜ່ອອກ ໃນວາລະສານຂອງສະມາຄົມການແພດ ອາເມຣິກັນ